Jakym Senkivskyj

Jakym Senkivskyj (1896–1941) var en gresk-katolsk prest fra Ukraina.

Han ble presteviet i 1921, og tok doktorgraden i teologi i Innsbruck. I 1923 trådte han inn i ordenen Basilianerne av St. Josafat. I 1939 ble han abbed i klosteret i Drohobytsj.

26. juni 1941 ble han arrestert av det kommunistiske regimet og 29. juni samme år ifølge vitnemål fra medfanger på bestialsk vis drept ved å bli kokt til døde i en stor gryte i fengselet i Drohobytsj.

Han ble, sammen med 24 andre ukrainere, erklært som martyr 24. april 2001. 27. juni samme år ble han og de 24 andre ukrainerne saligkåret av pave Johannes Paul II under hans besøk i Ukraina.

 Referanser 

Kategori:Ukrainske katolske prester
Kategori:Saligkårede
Kategori:Personer fra Ternopil rajon i Ternopil oblast